

**ประกาศองค์การบริหารส่วนตำบลตาพระยา**

**เรื่อง มาตรการในการเผยแพร่ข้อมูลสาธารณะ**

**.......................................................**

 เพื่อให้การเปิดเผยข้อมูลขององค์การบริหารส่วนตำบลตาพระยา มีความถูกต้อง ครบถ้วน ชัดเจน และเป็นปัจจุบัน ผู้รับบริการและผู้มีส่วนได้ส่วนเสีย สามารถเข้าถึงข้อมูลข่าวสารได้โดยสะดวก สามารถตรวจสอบผลการดำเนินงานขององค์การบริหารส่วนตำบลตาพระยา และหน่วยงานภายใน ได้ตามที่ประกาศเจตจำนงสุจริตต่อบุคคลากรและสาธารณชน จึงกำหนดมาตรการในการเผยแพร่ข้อมูลต่อสาธารณะ ดังนี้

 **๑. หน่วยงานที่รับผิดชอบในการเผยแพร่ข้อมูล**

 ๑.๑ ผู้ได้รับการแต่งตั้งเป็นเจ้าหน้าที่ด้านสารสนเทศ มีหน้าที่เผยแพร่ข้อมูลข่าวสารผ่านทางเว็บไชต์ ขององค์การบริหารส่วนตำบลตาพระยา ทาง <http://www.Tapraya.go.th> ปรับปรุงข้อมูลให้เป็นปัจจุบัน โดยอย่างน้อยต้องประกอบไปด้วย โครงสร้าง บุคลากร ภารกิจ นโยบายและยุทธศาสตร์ขององค์การบริหารส่วนตำบลตาพระยา แผนปฏิบัติราชการประจำปีและการติดตามประเมินผลการดำเนินงานตามแผนปฏิบัติราชการประจำปี ข้อมูลการจัดซื้อจัดจ้าง มาตรฐานหรือคู่มือการปฏิบัติงาน มาตรฐานและขั้นตอนการให้บริการ เป็นต้น

 ๑.๒ ผู้ได้รับมอบหมายตามข้อ ๑ มีหน้าที่เผยแพร่ข้อมูลข่าวสารผ่านทางช่องทางอื่นๆ เช่น สื่อสังคมออนไลน์ ปิดประกาศที่ป้ายประชาสัมพันธ์ภายในองค์การบริหารส่วนตำบลลุมปุ๊ก

 ๑.๓ กลุ่มงาน มีหน้าที่สนับสนุนและให้ข้อมูลข่าวสารแก่ผู้รับผิดชอบสำหรับการเผยแพร่ผ่านช่องทางที่รับผิดชอบ รวมทั้งเผยแพร่ข้อมูลผ่านเว็บไซต์ของหน่วยงาน

 **๒. การกำกับติดตามการเผยแพร่ข้อมูล**

 ๒.๑ ให้หัวหน้าสำนักปลัดและผู้อำนวยการกอง ดูแลและติดตามผลการดำเนินงาน และกำกับให้มีการรายงานผลโดยส่งข้อมูลให้บุคคลผู้รับผิดชอบตามข้อ ๑ ขึ้นเผยแพร่บนเว็บไซต์

 ๒.๒ ให้มีการประเมินการรับรู้ของผู้มีส่วนได้ส่วนเสีย โดยจัดทำสถิติการให้บริการและผู้เข้าถึงข้อมูลข่าวสารทุกสิ้นปีงบประมาณ และรายงานต่อนายองค์การบริหารส่วนตำบลตาพระยา ทราบ

/จึงประกาศ...

-๒-

 จึงประกาศมาให้ทราบโดยทั่วกัน

 ประกาศ ณ วันที่ ๘ เดือน มีนาคม พ.ศ. ๒๕๖๔



 พันเอก

 (นิวัฒน์ หาญประสพ)

 นายกองค์การบริหารส่วนตำบลตาพระยา